หุ้นใหญ่หนุน SET ปิดเช้าพุ่ง 15 จุด ลุ้นบ่ายวิ่งต่อทะลุ 1,360 จุด
หุ้นใหญ่หนุน SET ปิดเช้าพุ่ง 15 จุด ลุ้นบ่ายวิ่งต่อทะลุ 1,360 จุด โดยดัชนีช่วงเช้าปิดที่ระดับ 1,357.45 จุด เพิ่มขึ้น 14.60 จุด หรือ 1.09% มูลค่าการซื้อขาย 3.35 หมื่นล้านบาท
1 มิ.ย. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,357.45 จุด เพิ่มขึ้น 14.60 จุด หรือ 1.09% มูลค่าการซื้อขาย 3.35 หมื่นล้านบาท 
10 หุ้นดันดัชนีเช้านี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยเช้านี้ปรับตัวขึ้นได้ค่อนข้างดี ในทิศทางเดียวกับตลาดหุ้นในภูมิภาคเอเชียที่ต่างเคลื่อนไหวในแดนบวก หลังตัวเลขเศรษฐกิจของจีนเดือนพ.ค. ออกมาขยายตัวได้ดีหลังกลับมาเปิดกิจกรรมทางเศรษฐกิจ
อย่างไรก็ดี ยังต้องติดตามสถานการณ์ระหว่างสหรัฐฯและจีนเป็นหลัก แม้ตอนนี้จะมีความวุ่นวายในสหรัฐฯ แต่ยังต้องติดตามสถานการณ์ในฮ่องกง และสงครามการค้าระหว่งสหรัฐฯ และจีน นอกจากนี้ให้ติดตามการประชุมธนาคารกลางยุโรป (ECB) ที่จะมีขึ้นในวันที่ 4 มิ.ย.นี้
สำหรับแนวโน้มการลงทุนในช่วงบ่ายนี้ นายวีระวัฒน์ กล่าวว่า ตลาดฯคงจะยังเคลื่อนไหวในแดนบวกได้ โดยให้แนวรับ 1,350-1,345 จุด ส่วนแนวต้าน 1,360 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL   มูลค่าการซื้อขาย  1,595.63 ล้านบาท  ปิดที่   71.00 บาท เพิ่มขึ้น  0.50 บาท
SUPER   มูลค่าการซื้อขาย  1,455.42 ล้านบาท  ปิดที่    0.91 บาท เพิ่มขึ้น  0.10 บาท
KBANK   มูลค่าการซื้อขาย  1,269.05 ล้านบาท  ปิดที่   98.50 บาท เพิ่มขึ้น  2.50 บาท
PTT     มูลค่าการซื้อขาย  1,047.49 ล้านบาท  ปิดที่   36.25 บาท เพิ่มขึ้น  0.75 บาท
BANPU   มูลค่าการซื้อขาย    998.25 ล้านบาท  ปิดที่    6.45 บาท เพิ่มขึ้น  0.20 บาท